Smeltevand fra en mark fyldte en kælder med vand.

Omkring midnat mandag måtte Beredskabscenter Aalborg rydde op på Flamstedvej ved Håls, hvor vejen flere steder stod under vand. En nærliggende mark, der havde været frosset, var begyndt at tø, og store mængder vand skyllede ud på Flamstedvej, hvor et hus fik fyldt sin kælder med vand. Angiveligt var der også noget gylle i smeltevandet, da vandmasserne var særdeles ildelugtende. Beredskabscenter Aalborg blev tilkaldt og fik suget vandet ud af kælderen og væk fra vejen og forhindrede dermed at andre huse blev berørt.